arnastofnun/IGC-2024 huggingface dataset:
S-2074/2023

Mál þetta, sem var þingfest 18. september 2023 og dómtekið sama dag, höfðaði lögreglustjórinn á höfuðborgarsvæðinu með ákæru 29. ágúst 2023, á hendur J-kk-þgf P-kk-þgf, kt. 000000- 0000, [...]; fyrir umferðarlagabrot með því að hafa, þriðjudaginn 11. apríl 2023, ekið bifreiðinni [...] sviptur ökurétti um Skútuvog í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Í fyrirkalli, sem var gefið út 31. ágúst 2023 og birt fyrir ákærða 4. september 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot það sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 18. september sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfærð til refsiákvæða í ákæru.

Ákærði er fæddur árið [...]og nær sakarferil hans aftur til ársins 2011 samkvæmt framlögðu sakavottorði. Ákærði gekkst 27. október 2011 undir sektargerð lögreglustjóra og varð gerð 160.000 króna sekt, auk sviptingar ökuréttar í 24 mánuði vegna ölvunaraksturs. Með sektargerð lögreglustjóra 4. mars 2013 samþykkti ákærði greiðslu 90.000 króna sektar vegna hraðaksturs sviptur ökurétti. Þá gekkst ákærði gekkst undir sektargerð lögreglustjóra 5. júní 2013 þess efnis að hann samþykkti greiðslu 300.000 króna sektar auk sviptingar ökuréttar í 48 mánuði vegna ölvunaraksturs sviptur ökurétti, en brotið framdi hann 9. febrúar 2013 eða áður en hann gekkst undir framangreinda sektargerð lögreglustjóra frá 4. mars 2013. Með dómi 23. júní 2015 var ákærði dæmdur í 30 daga fangelsi og var gert að greiða 150.000 króna sekt og var sviptur ökurétti ævilangt fyrir ölvunarakstur, akstur sviptur ökurétti og brot gegn 1. mgr. 157. gr. almennra hegningarlaga nr. 19/1940. Með dómi 11. maí 2017 var ákærði sakfelldur fyrir að hafa tvívegis ekið bifreið sviptur ökurétti, þar af í annað skiptið jafnframt undir áhrifum áfengis og var dæmdur í þriggja mánaða fangelsi auk þess sem ævilöng ökuréttarsvipting var áréttuð. Loks var ákærði með dómi 24. júní 2020 dæmdur í 60 daga fangelsi fyrir akstur sviptur ökurétti.

Ákærði er nú í fimmta skipti fundinn sekur fyrir akstur sviptur ökurétti. Að því gættu og með hliðsjón af atvikum máls og dómvenju í málum af þessu tagi þykir refsing ákærða hæfilega ákveðin 90 daga fangelsi. Engan sakarkostnað leiddi af meðferð málsins. Af hálfu ákæruvalds fór K-x-x K-x-x saksóknarfulltrúi með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, J-kk-nf P-kk-nf sæti fangelsi í 90 daga.

A-kvk-nf B-kvk-nf
S-2075/2023

Mál þetta, sem dómtekið var 18. september 2023, höfðaði lögreglustjórinn á höfuðborgarsvæðinu með ákæru 29. ágúst 2023, á hendur S-kk-þgf H-kk-þgf, kt.

000000- 0000, [...]; fyrir umferðarlagabrot með því að hafa þriðjudaginn, 30. maí 2023, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 0,68‰ ) um Álftanesveg við Eyvindarstaðarveg í Garðabæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði mætti við þingfestingu málsins þann 18. september 2023 og játaði brot sitt án undandráttar. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og ákærði höfðu tjáð sig stuttlega um lagaatriði máls og ákvörðun viðurlaga. Af hálfu ákærða er krafist vægustu refsingar og sviptingu ökuréttar sem lög leyfa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar er réttilega heimfærð til refsiákvæða.

Ákærði er fæddur árið [...]. Samkvæmt sakavottorði gekkst hann 17. maí 2016 undir sektargerð lögreglustjóra og varð gerð 170.000 króna sekt, auk sviptingar ökuréttar í tvö ár fyrir ölvunarakstur og akstur án ökuskírteinis. Þá var hann með dómi 28. september 2020 dæmdur til greiðslu 1.030.000 króna sektar, auk sviptingar ökuréttar í 5 ár frá þeim degi að telja fyrir að hafa í sex skipti ekið án gildra ökuréttinda og þar af í þrjú skipti jafnframt undir áhrifum áfengis. Loks var hann með dómi 19. desember 2022 dæmdur í 75 daga fangelsi, auk ævilangrar sviptingar ökuréttar frá 22. desember 2022 fyrir meðal annars ölvunarakstur og akstur sviptur ökuréttindum.

Ákærði er nú í fjórða skipti fundinn sekur um ölvunarakstur. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin 60 daga fangelsi. Þá er ævilöng ökuréttarsvipting ákærða áréttuð frá dómsbirtingu.

Samkvæmt 1. mgr. 235. gr. laga nr. 88/2008, ber að dæma ákærða til að greiða allan sakarkostnað, alls 29.396 krónur. Um er að ræða kostnað vegna blóðsýnatöku, rannsókna Háskóla Íslands og matsgerða. Af hálfu ákæruvalds fór K-x-x K-x-x aðstoðarsaksóknari með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, S-kk-nf H-kk-nf sæti fangelsi í 60 daga.

Áréttuð er ævilöng svipting ökuréttar ákærða frá dómsbirtingu að telja.

Ákærði greiði 29.396 krónur í sakarkostnað.

A-kvk-nf B-kvk-nf
S-2076/2023

Mál þetta, sem dómtekið var 26. september 2023, höfðaði lögreglustjórinn á höfuðborgarsvæðinu með ákæru 29. ágúst 2023, á hendur E-x-x G-x-x J-x-x, kt. 000000- 0000, [...]; fyrir umferðarlagabrot með því að hafa, 27. mars 2023, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 335 ng/ml) um Höfðabakka í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Í fyrirkalli, sem var gefið út 5. september 2023 og birt fyrir ákærða 11. september 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 26. september sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfærð til refsiákvæða í ákæru.

Ákærði er fæddur árið [...]og hefur samkvæmt framlögðu sakavottorði þrívegis áður sætt refsingu. Við mat á refsingu ákærða er litið til þess ákærði undirgekkst lögreglustjórasekt 25. október 2017 fyrir meðal annars ölvunarakstur og akstur án þess að hafa öðlast ökuskírteini og varð gerð 120.000 króna sekt auk sviptingar ökuréttar í 8 mánuði. Þá gekkst ákærði undir viðurlagaákvörðun fyrir dómi 23. október 2019 fyrir akstur undir áhrifum ávana- og fíkniefna og án þess að hafa öðlast ökuskírteini og varð gerð 300.000 króna sekt auk sviptingar ökuréttar í tvö ár frá og með 23. október 2019.

Með vísan til framangreinds hefur ákærði einu sinni gerst brotlegur gegn ákvæði 49. gr. umferðarlaga nr. 77/2019 og er nú í annað skipti fundinn sekur um brot gegn 50. gr. sömu laga. Með hliðsjón af atvikum máls og dómvenju í málum af þessu tagi þykir refsing ákærða hæfilega ákveðin fangelsi í 30 daga. Í ljósi framangreinds og með vísan til 99. og 101. gr. umferðarlaga nr. 77/2019, er ákærði sviptur ökurétti ævilangt frá birtingu dómsins að telja.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 91.073 krónur. Um er að ræða kostnað vegna blóðsýnatöku, rannsókna Háskóla Íslands og matsgerða. Af hálfu ákæruvalds fór K-x-x K-x-x saksóknarfulltrúi með málið.

A-kvk-nf B-kvk-nf, aðstoðarmaður dómara, kveður upp dóm þennan.

Dómsorð:

Ákærði, E-x-x G-x-x fangelsi í 30 daga.

Ákærði er sviptur ökurétti ævilangt frá dómsbirtingu.

Ákærði greiði 91.073 krónur í sakarkostnað.

A-kvk-nf B-kvk-nf
S-2077/2023

Mál þetta, sem dómtekið var 26. september 2023, höfðaði lögreglustjórinn á höfuðborgarsvæðinu með ákæru 29. ágúst 2023, á hendur R-x-x R-x-x L-x-x, kt. 000000- 0000, [...];

1. Fyrir umferðarlagabrot með því að hafa, mánudaginn 4. apríl 2022, ekið bifreiðinni [...] sviptur ökurétti um Hafnarfjarðarveg í Garðabæ, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fyrir umferðarlagabrot með því að hafa, föstudaginn 29. apríl 2022, ekið bifreiðinni [...] sviptur ökurétti um Hraungötu í Garðabæ, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Í fyrirkalli, sem var gefið út 5. september 2023 og birt fyrir ákærða 8. september 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 26. september sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfærð til refsiákvæða í ákæru.

Ákærði er fæddur árið [...] og á að baki sakaferil sem nær aftur til ársins 2019. Ákærði gekkst undir tvær lögreglustjórasektir annars vegar 15. október 2019 og hins vegar 22. október fyrir fíkniefnaakstur og var gerð samtals 360.000 króna sekt og sviptur ökurétti í 18 mánuði frá 15. október 2019. Næst gekkst ákærði 10. september 2020 undir þrjár lögreglustjórasektir og varð gerð samtals 620.000 króna sekt auk sviptingar ökuréttar í 24 mánuði frá 14. apríl 2021 fyrir fíkniefnaakstur sviptur ökurétti. Loks gekkst ákærði 6. desember 2021 undir þrjár lögreglustjórasektir og varð gerð samtals 6 2 0.000 króna sektar fyrir meðal annars akstur sviptur ökurétti.

Ákærði er nú í þriðja skipti sakfelldur fyrir sviptingarakstur. Að því gættu og með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin 45 daga fangelsi. Ekki er efni til að skilorðsbinda dæmda refsingu. Engan sakarkostnað leiddi af meðferð málsins. Af hálfu ákæruvalds fór K-x-x K-x-x saksóknarfulltrúi með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, R-x-x R-x-x L-x-x sæti fangelsi í 45 daga.

A-kvk-nf B-kvk-nf
S-2078/2023

Mál þetta sem var dómtekið 26. september 2023 höfðaði Lögreglustjórinn á höfuðborgarsvæðinu með ákæru 29. ágúst 2023 á hendur ákærða M-x-x K-x-x, kt. 000000- 0000, [...]: fyrir umferðarlagabrot og skjalafals með því að hafa, mánudaginn 21. júní 2021, ekið bifreiðinni [...] án gildra ökuréttinda um Reykjanesbraut, við hlíðarberg í Hafnarfirði, þar sem lögregla stöðvaði aksturinn og í blekkingarskyni framvísað grunnfölsuðu ökuskírteini frá Lettlandi nr. [...].

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti við þingfestingu málsins þann 26. september 2023 og játaði brot sitt án undandráttar. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og ákærði höfðu tjáð sig stuttlega um lagaatriði máls og ákvörðun viðurlaga. Af hálfu ákærða er krafist vægustu refsingar sem lög leyfa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar er réttilega heimfærð til refsiákvæða.

Ákærði er fæddur árið [...]og hefur samkvæmt framlögðu sakavottorði ekki áður sætt refsingu. S vo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga. Ekki eru tilefni til þess að skilorðsbinda refsinguna.

Engan sakarkostnað leiddi af meðferð málsins. Af hálfu ákæruvalds fór J-kk-nf K-kk-nf aðstoðarsaksóknari með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, M-x-x K-x-x sæti fangelsi í 30 daga.

A-kvk-nf B-kvk-nf
S-2086/2023

Mál þetta, sem dómtekið var 26. september sl., er höfðað með ákæru útgefinni af lögreglustjóranum á höfuðborgarsvæðinu 29. ágúst 2023 á hendur Ó-kk-þgf E-kk-þgf V-kk-þgf, kt. 000000- 0000, [...] ;

,, fyrir þjófnað, með því að hafa, sunnudaginn 16. maí 2021, á heimili A, kt. 000000- 0000, [...] í [...], þar sem ákærði var staddur við vinnu, stolið svartri Cintamani flíspeysu að óþekktu verðmæti og kr. 150.000 í reiðufé.

Mál nr. 007-2021-030247

Telst háttsemi þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Í fyrirkalli, sem var gefið út 6. september 2023 og birt fyrir ákærða 13. sama mánaðar, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þaðsem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 26. september sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í [...]. Samkvæmt framlögðu sakavottorði var ákærða síðast gerð refsing 7. september 2016. Brot á framlögðu sakavottorði koma ekki til skoðunar við ákvörðun refsingar í máli þessu.

Refsing ákærða nú þykir hæfilega ákveðin fangelsi í 30 daga. Eins og atvikum málsins er háttað þykir fært að binda refsinguna skilorði á þann veg sem í dómsorði greinir.

Engan sakarkostnað leiddi af meðferð málsins.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærði, Ó-kk-nf E-kk-nf V-kk-nf sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá birtingu dóms þess að telja, haldi ákærði almennt skilorð 57. gr. almennra hegningarlaga nr. 19/1940.

E-kvk-nf B-kvk-nf Á-kvk-nf
S-2313/2023

Mál þetta sem var dómtekið 3. október 2023 höfðaði Lögreglustjórinn á Suðurnesjum með ákæru 1. september 2023 á hendur ákærða N-x-x N-x-x, kt. 000000- 0000,[...]: fyrir umferðarlagabrot og skjalafals, með því að hafa miðvikudaginn 12. júlí 2023, ekið bifreiðinni [...] eftir flughlaði, móts við flugstæði nr. 7, við Flugstöð Leifs Eiríkssonar án þess að hafa öðlast ökuréttindi og í kjölfar afskipta lögreglu framvísað í blekkingarskyni við lögreglumenn grunnfölsuðu ökuskírteini frá [...] nr. 000000000 ánafnað[...], fd. [...], með gildistíma frá[...] til [...].

T elst þessi háttsemi ákærða varða 1. mgr. 58. gr. umferðarlaga nr. 77/2019 og 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar auk þess að vera sviptur réttinum til að öðlast ökuréttindi, skv. 4. mgr. 58. gr. umferðarlaga nr. 77/2019.

Ákærði mætti við þingfestingu málsins þann 3. október 2023 og játaði brot sitt án undandráttar. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og ákærði höfðu tjáð sig stuttlega um lagaatriði máls og ákvörðun viðurlaga. Af hálfu ákærða er krafist vægustu refsingar sem lög leyfa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar er réttilega heimfærð til refsiákvæða.

Ákærði er fæddur árið [...] og hefur ekki áður sætt refsingu hér á landi svo kunnugt sé. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Að því gættu þykir refsing ákærða hæfilega ákveðin fangelsi í 30 daga og 40.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 4 daga fangelsi. Í ljósi framangreinds og með vísan til 99. og 101. gr. umferðarlaga nr. 77/2019, er ákærði sviptur rétti til þess að öðlast ökuskírteini í 4 mánuði frá birtingu dómsins að telja. Engan sakarkostnað leiddi af meðferð málsins. Af hálfu ákæruvalds fór Á-kk-nf J-kk-nf aðstoðarsaksóknari með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, N-x-x N-x-x, sæti fangelsi í 30 daga.

Ákærði greiði 40.000 krónur í sekt til ríkissjóðs innan fjögurra vikna frá dómsbirtingu en sæti ella 4 daga fangelsi.

Ákærði er sviptur rétti til að öðlast ökurétt í 4 mánuði frá dómsbirtingu.

A-kvk-nf B-kvk-nf
S-2486/2022

Mál þetta, sem dómtekið var 20. febrúar sl., er höfðað með ákæru útgefinni af lögreglustjóranum á Suðurnesjum 6. desember 2022 á hendur Á-kk-þgf D-kk-þgf G-kk-þgf, kt. [...], [...];

„fyrir umferðarlagabrot, með því að hafa, mánudaginn 3. október 2022, ekið bifreiðinni [...], á Garðavegi, móts við Golfskálann í Leiru, án gildra ökuréttinda.

Telst þessi háttsemi ákærða varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Í fyrirkalli, sem var gefið út 24. janúar 2023 og birt fyrir ákærða 30. sama mánaðar, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 20. febrúar sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfært til refsiákvæða í ákærunni.

Ákærði er fæddur í [...]. Samkvæmt framlögðu sakavottorði á hann töluverðan sakaferil að baki allt frá árinu 2011, en á þeim tíma hefur honum alls tólf sinnum verið gerð refsing vegna brota á 1. mgr. 58. gr. umferðarlaga nr. 77/2019 áður 1. mgr. 48. gr. umferðarlaga nr. 50/1987, síðast með dómi Héraðsdómi Reykjaness 2 0. október 2022. Með þeim dómi var ákærða gert að sæta fangelsi í 60 daga, meðal annars fyrir brot gegn áðurnefndu ákvæði fyrir að hafa ekið án gildra ökuréttinda. Brot ákærða nú var framið áður en honum var síðast gerð refsing og ber því að dæma ákærða hegningarauka sbr. 78. gr. almennra hegningarlaga nr. 19/1940 er samsvari þeirri þyngingu hegningarinnar, sem kynni að hafa orðið, ef dæmt hefði verið um öll brotin í fyrra málinu. Með hliðsjón af framangreindu og með vísan til dómvenju í samskonar málum, þykir refsing ákærða nú hæfilega ákveðin fangelsi í 15 daga. Ekki eru efni til að skilorðsbinda þá refsingu.

Engan sakarkostnað leiddi af meðferð málsins.

Dóm þennan kveður upp H-kvk-nf B-kvk-nf R-kvk-nf aðstoðarmaður dómara.

Dómsorð:

Ákærði, Á-kk-nf D-kk-nf G-kk-nf sæti fangelsi í 15 daga.

H-kvk-nf B-kvk-nf R-kvk-nf
S-2491/2022

Mál þetta var þingfest 6. janúar 2023 og dómtekið samdægurs. Málið er höfðað með ákæru Lögreglustjórans á höfuðborgarsvæðinu 13. desember 2022 á hendur ákærða, R-x-x F-x-x, kt. [...], fyrir líkamsárás og hótanir, með því að hafa mánudaginn 22. mars 2021, fyrir utan íbúð [...] að [...], ráðist á X, kt. [...], slegið hann hnefahöggi í magann og með flötum lófa í andlitið og á sama tíma hótað X lífláti, en ummælin voru til þess fallin að vekja hjá honum ótta um líf sitt, heilbrigði og velferð.

Er háttsemin talin varða við 1. mgr. 217. gr. og 233. gr. almennra hegningarlaga nr. 19/1940 og þess krafist að ákærði verði dæmdur til refsingar og til greiðslu alls sakarkostnaðar.

Við þingfestingu máls féll ákæruvaldið frá þeim ákærulið sem lýtur að því að ákærði hafi slegið X með flötum lófa í andlitið. Með ákæru svo breyttri játaði ákærði fyrir dómi þá háttsemi sem honum er gefin að sök samkvæmt breyttri ákæru. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og ákærði höfðu tjáð sig um lagaatriði máls og ákvörðun viðurlaga. Er af hálfu ákærða krafist vægustu refsingar sem lög leyfa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefin að sök í ákæru og þar þykir rétt heimfærð til refsiákvæða.

Samkvæmt sakavottorði ákærða gekkst hann 15. apríl 2021 undir 440.000 króna lögreglustjórasekt og sviptingu ökuréttar fyrir umferðarlagabrot og 4. maí sama ár gekkst ákærði undir 200.000 króna sekt fyrir umferðarlagabrot. Brotin sem ákærði er nú sakfelldur fyrir voru framin fyrir undirritun nefndra sektargerða og teljast hegningarauki við þær, sbr. 78. gr. almennra hegningarlaga. Verður refsing ákærða ákveðin því til samræmis og samkvæmt 77. gr. sömu laga. Að þessu gættu og með hliðsjón af greiðri játningu ákærða fyrir dómi og því hve langt er um liðið frá því brotin voru framin þykir refsing nú hæfilega ákveðin 30 daga fangelsi. Eftir atvikum þykir mega ákveða að fresta fullnustu þeirrar refsingar þannig að hún falli niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga.

Engan sakarkostnað leiddi af rannsókn og meðferð málsins.

J-kk-nf J-kk-nf héraðsdómari kveður upp dóm þennan.

Dómsorð:

Ákærði, R-x-x F-x-x, sæti fangelsi í 30 daga en fresta skal fullnustu þeirrar refsingar og hún niður falla að liðnum tveimur árum frá dómsuppsögu haldi ákærði almennt skilorð 57. g r. almennra hegningarlaga.

J-kk-nf J-kk-nf